( 525 ) 



Vous-meismes me déussiés 



Reprendre , se vous véissiés 



Que je me voulsisse entremettre 



De dissimuler et de mettre 



Sophisme en auctorité 



Pour moy taire de vérité. 



— Et Congnoissance respondi 



Quant mes paroles entendi : 



Dissimulers sont de manières 



Ainsi que gens de deux banières. 



La première banière entendre 



Devons pour l'âme qui veut tendre 



A la parfaite vérité , 



Par qui de gloire ahérité 



Sont ceulz qui pour la prononcier 



Divinement et exaucier, 



Seuffrent qu'on les martire et fiert : 



A telle vérité n'affiert 



Nulle dissimulation. 



Mais nostre banière seconde 

 Sur autre entendement se fonde. 



Se je parloie des estas 



Dont les aucuns ont à grans tas 



Ou de leur propre ou par conquesle, 



Se je vouloie faire enqueste 



Dont cela leur vient et comment 



Et faire noyse quand on ment, 



Pour mettre en termes vérité 



Et tenir en auctorité, 



De moy seroient hayneux 



Et je ne vueil hayne à eux, 



Ne à aucun. Mieulx me vault taire. 



Humilité scet bien souffrir 



Que s'aucun lui vuelt mesoffrir 



Elle se taist , acouste... 



El ne se vuelt de rien mesler 



Où il faille dissimuler, 



Car elle dist que pour vivre aise 



Tome xxiv. — I re part. 37 



